Nafarroako Parlamentuko Mahaiak, 2018ko urtarrilaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Fitur Azokan betetako helburuen balorazioari eta azokan inbertitutako baliabideen eraginkortasunari eta efizientziari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 29an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Nafarroako Gobernuak zer balorazio egiten du Fitur azokan betetako helburuei buruz eta inbertitutako baliabideen eraginkortasunari eta efizientziari buruz? Azokaren ebaluazioa egin eta gero, Nafarroako Gobernuak uste al du sakondu egin behar dela turismo-garapenari nahiz Nafarroa Fitur azokan parte hartzeari lotutako politika orokorretan?

Iruñean, 2018ko urtarrilaren 25ean

Foru parlamentaria: Maiorga Ramírez Erro